6. ΝΟΜΟΣ υπ’ αριθ. 2218 της 26/29 Σεπτ. 1952 Περί επαναφοράς εν ισχύϊ των δια της υπ’ αριθ. 19 του 1945 Συντ. Πράξεως τροποποιηθεισών διατάξεων του νόμου 286/1914 «περί οπλοφορίας», τροποποιήσεως αυτών και άλλων τινών ποινικών διατάξεων. Άρθρ.1.-(Κατηργήθη δια του άρθρ. 17 Ν.Δ. 542/1970 (κατωτ. αριθ. 8). Άρθρ.2.-1.Αναστέλλεται η ποινική δίωξις και η εκτέλεσις των καταδικαστικών αποφάσεων των κατηγορουμένων ή καταδικασθέντων επί παρανόμω οπλοφορία, παρανόμω κατοχή όπλων, πολεμοφοδίων και εκρηκτικών υλών (άρθρ. 5 της 19/1945 Συντ. Πράξεως, 3 του Α.Ν. της 9/13 Απρ. 1935 κλπ.) και παραβάσει του Α.Ν. 453/1945, εφ’ όσον αι πράξεις αύται ετελέσθησαν μέχρι της δημοσιεύσεως του παρόντος νόμου. 2.Η κατά την προηγουμένην παράγραφον αναστολή και η συνεπεία ταύτης απόλυσις εκ των φυλακών των καταδίκων διατάσσεται υπό του Εισαγγελέως των Πλημμελειοδικών του τόπου της κρατήσεως, κατά τας διατάξεις του άρθρ. 3 του Νόμ. 1829/1951 ως αντικατεστάθη υπό του άρθρ. 12 του Νόμ. 2058/1952 «περί μέτρων ειρηνεύσεως». (βλ. τόμ. 8 σελ. 128,09). Άρθρ.3.-(Τροποποιείται και συμπληρούται η παρ. 1 του άρθρ. 3 του Α.Ν. 1623/1951 (βλ. τ. 9.Γα. 9). Άρθρ.4.-(Αντικαθίσταται το άρθρον τρίτον του Νόμ. 2057/52 (9.Γα.10). Άρθρ.5.-Πάσα διάταξις αντικειμένη εις τον παρόντα νόμον καταργείται. Άρθρ.6.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 